stanford-oval/wikipedia huggingface dataset:
זאב צעיר (סדרת טלוויזיה)
עלילה > עונה 6

בחלק הראשון - בפרק הראשון סטיילס נתפס על ידי “רוכבי הרפאים” אשר רוכבים על סוסים ומוחקים אנשים מהמציאות.
המילים האחרונות שסטיילס אומר ללידיה הן "תזכרי שאני אוהב אותך". לאחר מכן החבורה הבינה שמישהו נעלם אבל לא הבינו מי, וחיפשו רמזים למציאתו. לידיה מנסה להזכר ונתקלת בזיכרונות מעברה. בינתיים סטיילס מוצא את עצמו בתחנת מעבר של רכבות. לאחר זמן מה, הוא רואה את פיטר איתו ויחד הם מנסים למצוא דרך לצאת.
באותו זמן, התגלה שהיצור אשר יצא מהמכל בעונה הקודמת, הוא איש אריה נאצי בשם דאגלאס, והוא כעת מורה בתיכון של ביקון הילס. בינתיים, כל כמה זמן רוכבי הרפאים באים ולוקחים עוד בן אדם לתחנת הרכבת ואף אחד לא זוכר דבר. סטיילס מוצא בתחנה כרוז ומערכת רדיו, וכך הוא מתקשר עם החבורה, הוא אומר להם שאין לו דרך לצאת מתחנת המעבר אבל שהם צריכים למצוא את העיר קיינן (כנען). לידיה, סקוט ומאליה הולכים לעיר קיינן, שם הם מגלים שכל תושבי העיר נמחקו על ידי רוכבי הרפאים והעיירה הפכה לעיירת רפאים.
כולם נלקחו מלבד באנשי אחת שנשארה שם ואיבדה את שפיותה.  אביו של סטיילס נזכר בו כאשר הוא שובר את קיר הגבס בביתו ומוצא את חדרו הריק של סטיילס.
בחדר נוצר בקע חדש המאפשר להגיע לעולם השני, סקוט מבין שצריך להיזכר בסטיילס כדי ליצור בקע חדש ולהחזיר אותו ולכן לידיה, סקוט ומאליה מנסים למצוא את זכרונותיהם האבודים ממנו ואת הקשר שלו אליהם. בפרק האחרון, כל הלהקה של סקוט מתאחדת, פיטר ות'יאו מצטרפים אליהם כדי להילחם בדאגלס וברוכבי הרפאים שעכשיו בשליטתו. סקוט צריך להזיז את המסוט כדי להסיט את הרכבת ולמנוע מביקון הילס להיעלם. כשרוכבי הרפאים רואים שסקוט הסיט את הרכבת הם מפסיקים להילחם.
וכאשר דאגלס מצווה עליהם לחזור, הם הופכים אותו לרוכב רפאים כמוהם בתור עונש מכיוון שלרוכבי הרפאים אין מנהיג ולאחר מכן נעלמים בברק. בסוף הפרק סטיילס נותן לסקוט את הג'יפ שלו כיוון שהוא הולך ללמוד באוניברסיטת וושינגטון בתוכנית לימוד של ה-FBI והוא לא יצטרך אותו יותר.
בחלק השני - ציידים חדשים מתחילים להופיע בביקון הילס ומנסים לצוד את כל היצורים העל טבעיים. מצטרפת ציידת חדשה בשם מונרו בהתחלה מונרו חסרת ניסיון אך ג'רארד מצטרף אליה ומתחיל להנחות אותה, במהרה רוב תושבי העיר מצטרפים ללחימה נגד העל-טבעי מתוך פחד ושטיפת מוח. סקוט וחבורתו מבינים שהם שחררו בטעות מתחנת המעבר יצור בשם "אנוק איטה" (האנוק איטה מחולק לשני צדדים אחד אנושי והשני על טבעי וכאשר הם מתחברים הם הופכים למשנה צורה מסוכן מאוד שמפיץ פחד וחרדה ויכול לאבן אנשים במבט).
הם מבינים שהאנוק איטה מעצים את פחדיהם של תושבי העיר. סקוט ומאליה הופכים לזוג. דמויות ישנות כמו: דאוקליון, ג׳קסון ואית׳ן חוזרות. בינתיים באוניברסיטת וושינגטון סטיילס מגלה שדרק מואשם ברצח המונים, הוא מוצא אותו וביחד הם חוזרים לבייקון היילס אחרי שהבינו שהלהקה צריכה עזרה. כל החבורה הולכת להילחם באנוק איטה, לבסוף כולם מתאבנים חוץ מסקוט וסטיילס.
סקוט מבין את הדרך להילחם באנוק איטה, והוא מעוור את עצמו. לבסוף סטיילס מצליח לגרום לאנוק איטה לאבן את עצמו וכולם מתעוררים לחיים. סקוט מצליח לרפא את עיניו בזכות נשיקה ממאליה.
אנשי העיירה מפסיקים לצוד את העל טבעי אף על פי שהם מודעים לו. בסיום העונה ישנם ציידים סביב העולם שעדיין מנסים לצוד את העל טבעי. סקוט מציל נער בשם אלק איש זאב בטא, מספר לו את סיפורו ומבטיח לו שהלהקה שלו תגן עליו אם הוא יעזור לה להגן על היצורים העל טבעיים, והוא הצטרף ללהקה וכך נגמרת הסדרה.
פרקים

הסדרה עלתה לשידור ב-5 ביוני 2011 בערוץ MTV, מיד לאחר שידור טקס פרסי הסרטים והטלוויזיה של MTV של אותה השנה. העונה השנייה, שכללה 12 פרקים כמו העונה הקודמת לה, עלתה לשידור ב-3 ביוני 2012, גם כן מיד לאחר שידור אותו הטקס של אותה השנה. ב-12 ביולי 2012 פורסם כי הסדרה תמשיך לעונה שלישית. עונה זו כללה 24 פרקים, וצילומיה הועברו מאטלנטה, ג'ורג'יה ללוס אנג'לס, קליפורניה.
העונה השלישית עלתה לשידור ב-3 ביוני 2013 בשעה 22:00,‏ וזכתה לרייטינג גבוה במיוחד. העונה הרביעית עלתה ב-23 ביוני 2014.‏ ב-24 ביולי 2014 פורסם כי הסדרה תמשיך גם לעונה החמישית, שתכלול 20 פרקים בשני חלקים. שידורי העונה החמישית החלו ב-29 ביוני 2015.‏
ב-9 ביולי 2015 דווח כי הסדרה תמשיך לעונתה השישית, שתכלול אף היא 20 פרקים. המפיק ג'ף דייוויס אישר כי טיילר פוזי, דילן או'בריאן, הולנד רודן, שלי הניג ודילן ספרייברי ישובו בעונה זו לגלם את דמויותהם של סקוט מק'קול, "סטיילס" סטלינסקי, לידייה מרטין, מאליה הייל / טייט וליאם דאנבר בהתאמה.
| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 5 ביוני 2011 | 15 באוגוסט 2011 |
|  | 2 | 12 | 12 | 3 ביוני 2012 | 13 באוגוסט 2012 |
|  | 3 | 24 | 12 | 3 ביוני 2013 | 19 באוגוסט 2013 |
|  | 3 | 24 | 12 | 6 בינואר 2014 | 24 במרץ 2014 |
|  | 4 | 12 | 12 | 23 ביוני 2014 | 8 בספטמבר 2014 |
|  | 5 | 20 | 10 | 29 ביוני 2015 | 24 באוגוסט 2015 |
|  | 5 | 20 | 10 | 5 בינואר 2016 | 8 במרץ 2016 |
|  | 6 | 20 | 10 | 15 בנובמבר 2016 | 31 בינואר 2017 |
|  | 6 | 20 | 10 | 30 ביולי 2017 | 24 בספטמבר 2017 |
פיתוח והפקה

ביוני 2009 הודיעה MTV כי הם יעבדו את הסרט "זאב צעיר" לסדרת טלוויזיה חדשה, "עם דגש רב יותר על רומנטיקה, אימה ומיתולוגיה של אנשי זאב".
הסדרה "זאב צעיר" של MTV היא ריבוט טלוויזיוני של הקולנוע הקומי משנת 1985 בכיכובו של מייקל ג'יי. פוקס, שהוא בעצמו עיבוד מודרני של סרט האימה הקלאסי "I Was a Teenage Werewolf" משנת 1957. בעבר, הסרט כבר עובד לטלוויזיה כסדרת הנפשה ששודרה ברשת CBS בשנים 1986–1987.
עבור סדרת MTV, מטרתו של ג'ף דייוויס, היוצר והמפיק בפועל, הייתה לפתח גרסה אפלה, סקסית וקולית של סרט הקולנוע משנת 1985. רצונו של דייוויס היה ליצור מותחן עם אלמנטים קומיים, אבל בנימה הדומה לזו של סרט הערפדים "The Lost Boys" משנת 1987. על פי דייוויס, הכל התחיל עם רעיון לעשות מחווה לסרט הקולנוע "אני והחבר'ה", סרט בו חבורת ילדים יוצאת לחפש גופה ביער. העיצוב האמנותי של הסדרה נוצר בהשראת סרטו של גיירמו דל טורו "המבוך של פאן"; המפיקים תיארו את אנשי הזאב כיפים, אלגנטיים ומפחידים, הכל בעתה ובעונה אחת.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמיון והבדל בין הסדרה לסרטים

לסדרת הטלוויזיה אין המשכיות של העלילה המתוארת בסרט הקולנוע זאב צעיר משנת 1985 או בסרט ההמשך שלו זאב צעיר 2.‏ עם זאת, הסדרה מכילה הרמזים רבים לסרטי הקולנוע, הנמצאים בבסיס העלילה: סרט הקולנוע המקורי הוא על נער טיפוסי המשחק כדורסל בשם סקוט וההתמודדות שלו עם בית הספר התיכון והחיים כאדם זאב. הן בסרט והן בסדרה, סקוט מנצל את היתרונות של היותו אדם זאב, מחזק את הביטחון העצמי שלו וזוכה לקבלה מצד חבריו אחרי שגם הם נחשפים ליכולותיו. חברו הטוב ביותר של סקוט, הן בסרט והן בסדרה, הוא סטיילס. בסרט הקולנוע, סקוט הוא שחקן כדורסל, בעוד בסדרה הוא משחק לקרוס. בסדרת הטלוויזיה, סקוט הופך לאדם זאב על ידי נשיכה, בעוד בסרט הוא יורש זאת מאביו.
בעוד שסרטי הקולנוע הם קומיים, הסדרה של MTV היא דרמת נעורים, שעל אף שאמנם יש בה גם אלמנטים קומיים, היא עוסקת בנושאים אפלים וכוללת לא מעט אלימות ואף אלמנטים גוריים. בריאיון, יוצר הסדרה ג'ף דייוויס סיפר שהושפע מסדרת הדרמה העל-טבעית שיצר ג'וס וידון - "באפי ציידת הערפדים". דייוויס אמר כי המטפורה המרכזית של "באפי" הייתה "בית ספר כסרט אימה", וכך גם יצר את הסדרה "זאב צעיר". עוד סיפר כי כבר בשלב מוקדם מאוד של כתיבת הסדרה, הוחלט שלא לכלול ערפדים במיתולוגיה שלה.
מילון ההגדרות > תיאור היצורים העל-טבעיים המופיעים בסדרה

אדם זאב - על פי הסדרה, אדם נהיה אדם זאב באחת מהדרכים הבאות: אם ננשך או קיבל שריטה עמוקה מזאב אלפא, לידה להורים שהם אנשי זאב, או שתייה ממים שאדם זאב דרך בהם בירח מלא. בליל ירח מלא, הרבה מאנשי זאב מתקשים לשלוט בכוחותיהם, בליקוי ירח הם מאבדים את כוחותיהם למשך זמן הליקוי ובמהלך ירח העל הם נהפכים לחזקים הרבה יותר וכל החושים המוגברים שלהם מתחזקים גם. הם רגישים לצמח "חונק זאבים" (אקוניטון), לצמח הדבקון ולאפר עץ עוזרר (מאונטן אש) (אף על פי שסקוט הצליח לעבור פעם אחת דרך מחסום של מאונטן אש וזה כמעט הרג אותו).
מילון ההגדרות > אנשי הזאב מתחלקים ל-3 סוגים

אלפא - מנהיג הלהקה. אדם זאב הופך להיות אלפא כשהוא הורג אלפא אחר. כאשר אדם זאב הופך לאלפא, צבע עיניו הופך לאדום. במקרים נדירים, אדם זאב יכול להפוך לאלפא כשהוא מצליח להעלות את כוחו לרמה של אלפא בעזרת רצונו בלבד, בלי להרוג אלפא אחר (נקרא גם "אלפא אמיתי"). אלפא יכול לנשוך אדם רגיל וכך להפכו לאדם זאב.
בטא - חבר בלהקה ללא מעמד מיוחד. צבע עיניו של בטא הוא צהוב, אלא אם הרג חפים מפשע, ואז הופך צבע עיניו לכחול.
אומגה - זאב חסר להקה, מה שהופך אותו לחלש יותר. צבע עיניו כחול או צהוב (משתנה בהתאם).
מילון ההגדרות > צבע העיניים

אדום - אדם זאב אלפא. מסמל את הכוח שיש למנהיג הלהקה.
צהוב - אדם זאב בטא או אומגה שלא הרג חף מפשע. מסמל את הטוהר שלו, בכך שלא הרג אף אחד הוא נחשב טהור.
כחול - אדם זאב בטא או אומגה אשר הרג חף מפשע, מסמל את רגשות האשם שקיבל לאחר שהרג.
פרסים ומועמדויות

| רשימת פרסים ומועמדויות> שנה | רשימת פרסים ומועמדויות> איגוד | רשימת פרסים ומועמדויות> קטגוריה | רשימת פרסים ומועמדויות> מועמד | רשימת פרסים ומועמדויות> תוצאה | רשימת פרסים ומועמדויות> הערה |
| --- | --- | --- | --- | --- | --- |
| 2011 | פרסי בחירת הנוער | סדרת מדע בדיוני/פנטזיה | זאב צעיר | מועמדות |  |
| 2011 | פרסי בחירת הנוער | הסדרה של הקיץ | זאב צעיר | מועמדות |  |
| 2011 | פרסי בחירת הנוער | פריצת השנה - שחקן/שחקנית | טיילר פוזי | מועמדות |  |
| 2011 | פרסי בחירת הנוער | הכוכב של הקיץ | טיילר פוזי | מועמדות |  |
| 2011 | פרסי בחירת הנוער | הכוכבת של הקיץ | קריסטל ריד | מועמדות |  |
| 2011 | פרסי בחירת הנוער | שחקנית בסדרת מדע בדיוני/פנטזיה | קריסטל ריד | מועמדות |  |
| 2012 | פרס סאטורן | סדרת הנוער הטובה ביותר בטלוויזיה | זאב צעיר | זכייה |  |
| 2012 | פרסי בחירת הנוער | הסדרה של הקיץ | זאב צעיר | זכייה |  |
| 2012 | פרסי בחירת הנוער | הכוכב של הקיץ | טיילר פוזי | זכייה |  |
| 2012 | פרסי בחירת הנוער | הכוכבת של הקיץ | קריסטל ריד | מועמדות |  |
| 2012 | פרס Imagen | השחקן הטוב ביותר בטלוויזיה | טיילר פוזי | מועמדות |  |
| 2012 | פרסי ה-ALMA | השחקן האהוב בטלוויזיה – תפקיד ראשי | טיילר פוזי | זכייה |  |
| 2013 | פרס סאטורן | סדרת הנוער הטובה ביותר בטלוויזיה | זאב צעיר | זכייה |  |
| 2013 | פרסי הוליווד הצעירה | האנסמבל הטוב ביותר | טיילר פוזי קריסטל ריד דילן או'בריאן טיילר הקלין הולנד רודן | זכייה |  |
| 2013 | פרסי בחירת הנוער | הסדרה של הקיץ | זאב צעיר | מועמדות |  |
| 2013 | פרסי בחירת הנוער | הכוכב של הקיץ | טיילר פוזי | מועמדות |  |
| 2014 | פרס סאטורן | סדרת הנוער הטובה ביותר בטלוויזיה | זאב צעיר | זכייה |  |
| 2014 | פרסי בחירת הנוער | סדרת מדע בדיוני/פנטזיה | זאב צעיר | מועמדות |  |
| 2014 | פרסי בחירת הנוער | שחקן בסדרת מדע בדיוני/פנטזיה | טיילר פוזי | מועמדות |  |
| 2014 | פרסי בחירת הנוער | הכוכב של הקיץ | טיילר פוזי | מועמדות |  |
| 2014 | פרסי בחירת הנוער | הנבל הטוב ביותר | דילן או'בריאן | זכייה |  |
| 2014 | פרסי בחירת הנוער | גנב סצנה | טיילר הקלין | זכייה |  |
| 2014 | פרסי הוליווד הצעירה | סדרת טלוויזיה ששווה לצפות בה בבינג' | זאב צעיר | מועמדות |  |
| 2015 | פרס סאטורן | ההופעה הטובה ביותר על ידי שחקן צעיר בסדרת טלוויזיה | טיילר פוזי | מועמדות |  |
| 2015 | פרס סאטורן | סדרת הנוער הטובה ביותר בטלוויזיה | זאב צעיר | מועמדות |  |
| 2015 | פרסי בחירת הנוער | הנבל הטוב ביותר | הרופאים מטילי האימה | מועמדות |  |
| 2015 | פרסי בחירת הנוער | גנב/ת סצנה | דילן או'בריאן | זכייה |  |
| 2015 | פרסי בחירת הנוער | הסדרה של הקיץ | זאב צעיר | זכייה |  |
| 2015 | פרסי בחירת הנוער | הכוכב של הקיץ | טיילר פוזי | מועמדות |  |
| 2016 | פרס בחירת הקהל | סדרת מדע בדיוני/פנטזיה | זאב צעיר | מועמדות |  |
| 2016 | פרס סאטורן | סדרת האימה הטובה ביותר | זאב צעיר | מועמדות |  |
| 2016 | פרס סאטורן | ההופעה הטובה ביותר על ידי שחקן צעיר בסדרת טלוויזיה | דילן ספרייברי | מועמדות |  |
| 2016 | פרס סאטורן | השחקן האורח הטוב ביותר בטלוויזיה | סטיבן ברנד | מועמדות |  |
| 2016 | פרסי בחירת הנוער | הסדרה של הקיץ | זאב צעיר | זכייה |  |
| 2016 | פרסי בחירת הנוער | הכוכב של הקיץ | דילן או'בריאן | זכייה |  |
| 2016 | פרסי בחירת הנוער | הכוכב של הקיץ | טיילר פוזי | מועמדות |  |
| 2016 | פרסי בחירת הנוער | הכוכבת של הקיץ | שלי הניג | זכייה |  |
טיסה 521 של אמירטס

| --- | --- |

 תאריך:  3 באוגוסט 2016 
 מיקום:  נמל התעופה הבינלאומי דובאי 
 קואורדינטות:  25°15′10″N 55°21′52″E﻿ / ﻿25.25277778°N 55.36444444°E﻿ / 25.25277778; 55.36444444
 הרוגים:  1 
 פצועים:  13 
 ניצולים:  300 
 he
 
טיסת אמיריטס 521 הייתה טיסת נוסעים בין־לאומית סדירה מת'ירווננתפוראם, הודו, לדובאי, איחוד האמירויות הערביות, שהתקיימה במטוס בואינג 777-300 של חברת אמירטס ב-3 באוגוסט 2016. המטוס, שנשא 282 נוסעים ו-18 אנשי צוות, התרסק בזמן הנחיתה בנמל התעופה הבינלאומי של דובאי.
כל 300 האנשים שהיו על הסיפון שרדו את התאונה; 32 נפצעו ו-4 נפצעו קשה. כבאי שדה התעופה מת בפעולת החילוץ ושבעה כבאים נוספים נפצעו. התאונה היא האובדן היחיד של מטוס לחברת האמירויות.
ראו גם

כשל מנוע
הערות שוליים

↑  @Emirates (3 באוגוסט 2016). "Emirates airline on Twitter" (Tweet) – via Twitter. {{cite web}}:  (עזרה)
↑  "Playback of Emirates flight EK521". Flightradar24. אורכב מ-המקור ב-6 באוגוסט 2016. נבדק ב-3 באוגוסט 2016. {{cite web}}:  (עזרה)
↑  Mitchell, Georgina (3 באוגוסט 2016). "Smoke pours from plane after 'crash-landing' incident at Dubai Airport". The Sydney Morning Herald. נבדק ב-3 באוגוסט 2016. {{cite web}}:  (עזרה)
↑  "Emirates flight EK521 from Thiruvananthapuram crash lands at Dubai airport – Firstpost". 3 באוגוסט 2016. נבדק ב-3 באוגוסט 2016. {{cite web}}:  (עזרה)
↑  @Emirates (3 באוגוסט 2016). "Emirates airline on Twitter" (Tweet) – via Twitter. {{cite web}}:  (עזרה)
↑  "Emirates plane crash-lands at Dubai airport". BBC News. 3 באוגוסט 2016. נבדק ב-3 באוגוסט 2016. {{cite news}}:  (עזרה)
↑  "Preliminary Report AAIS Case No: AIFN/0008/2016 Runway Impact During Attempted Go-Around" (PDF). General Civil Aviation Authority. 5 בספטמבר 2016. אורכב מ-המקור (PDF) ב-6 בספטמבר 2016. נבדק ב-6 בספטמבר 2016. {{cite web}}:  (עזרה)
↑  Dean, Jon (3 באוגוסט 2016). "Emirates plane crash fire: Live updates after jet crash-lands at Dubai International Airport with 24 Brits on board". Mirror. נבדק ב-3 באוגוסט 2016. {{cite news}}:  (עזרה)
↑  Burke, Louise (3 באוגוסט 2016). "Dubai plane crash: Emirates expects network-wide delay after flight EK521 bursts into flames on crash-landing". Telegraph (UK). נבדק ב-3 באוגוסט 2016. {{cite news}}:  (עזרה)
1 2  "Firefighter dies responding to Emirates plane fire at Dubai airport". The National (UAE). 3 באוגוסט 2016. נבדק ב-3 באוגוסט 2016. {{cite news}}:  (עזרה)
↑  "Fire guts Emirates jet after hard landing; one firefighter dies". Reuters. 3 באוגוסט 2016. נבדק ב-3 באוגוסט 2016. {{cite news}}:  (עזרה)
ערך זה הוא קצרמרבנושא תקריות ואסונות תעופה. אתם מוזמנים לתרום לוויקיפדיה ו.
מרלין וניג

| --- | --- |

 לידה:  25 במרץ 1980 (בת 44) סידני, אוסטרליה 
 מדינה:  ישראל ישראל
 עיסוק:  משוררת, סופרת, תסריטאית, פעילה פמיניסטית חרדית,מרצה, חוקרת בינתחומית ומבקרת קולנוע
 תחקירים בולטים:  הקולנוע החרדי, 2011 קולנוע משלהן, 2020
 תחום סיקור:  קולנוע, ספרות, תיאטרון
 קישורים חיצוניים
 פייסבוק:  100000679155025
 טוויטר (X):  marlyn18343914
 
מרלין וניג (נולדה בח' בניסן ה'תש"ם, 25 במרץ 1980) היא מבקרת קולנוע, תסריטאית, משוררת, פעילה פמיניסטית חרדית, מרצה וחוקרת קולנוע ישראלית. יש הרואים בה את מבקרת הקולנוע החרדית הראשונה בישראל ומחוצה לה. ספריה "הקולנוע החרדי" ו"קולנוע משלהן" היו לרבי-מכר והיוו אבן פינה בחקר היצירה הקולנועית הנשית במגזר הדתי-חרדי.
ביוגרפיה

מרלין וניג נולדה בסידני אוסטרליה להורים ישראלים וגדלה בבית חילוני-ליברלי, בת אמצעית מבין שלושה ילדים. בגיל 3 חזרה עם משפחתה לארץ והחלה ללמוד בבית הספר הניסויי ירושלים וסיימה בהצטיינות לימודי תיאטרון ואומנות. בגיל 10 הופיעה בתוכניות הטלוויזיה לילדים "מי סופר" ו"זאפ לראשון והחלה לכתוב בעיתון הילדים"כולנו״ ובהמשך, בשבועון הנוער "ראש 1" ובמוסף 'תיכונטו' בעיתון "כל העיר". בנוסף, הדריכה בשומר הצעיר.
שירתה בצה"ל ככתבת צבאית בעיתון "במחנה". לאחר שחרורה למדה במכינה למשחק של ניסן נתיב ועבדה בדסק החדשות של חדשות ערוץ 2.
וניג היא ד״ר לפילוסופיה, למדה כדוקטורנטית בחוג לפילוסופיה באוניברסיטת בן-גוריון ובהמשך חקרה את הקשר בין הקולנוע לפיזיקה. בעלת תארים בספרות, יהדות, תיאטרון ולימודי תרבות. כתבה עבודת תזה על קולנוע חרדי ועבודת דוקטורט על קולנוע חרדי-נשי באוניברסיטה העברית; לימדה והרצתה בסמינרים, מכללות ומוסדות חינוך אקדמאיים.
קריירה

בשנת 2004 הקימה את הסטודיו הראשון למשחק בציבור החרדי, שנסגר כעבור שנתיים. לאחר מכן, בשנת 2007 הקימה את המסלול הראשון ללימודי תיאטרון במגזר החרדי בסמינר "שבילי בית יעקב" בירושלים ופעלה לביסוס התחום בסמינרים חרדיים נוספים.
בשנת 2010 הקימה את "איגוד היוצרים החרדיים" בשיתוף ישראל גליס ויעל סילמן.
בשנת 2011 עיבדה את עבודת המאסטר שלה לספר בשם "הקולנוע החרדי" שיצא לאור בהוצאת רסלינג והפך לרב-מכר. בעקבות הצלחת הספר, שרת החינוך, לימור לבנת, מינתה אותה כחברה במועצה הישראלית לקולנוע ובכך הייתה לחברה החרדית הראשונה בה; כעבור ארבע שנים התפטרה מתפקידה במכתב ששלחה ליו"ר פרופ' דוד אלכסנדר ולשרת התרבות מירי רגב.
בשנת 2013 הצטרפה לרשימת התנועה החילונית "התעוררות" לראשות עיריית ירושלים; היא הוצבה במקום השביעי במטרה לקבל את תיק הקולנוע, אך פרשה לאחר שקיבלה איומים על חייה. במהלך אותה שנה, הייתה עורכת אורחת בכתב העת "גג" בגיליון שהוקדש לספרות אמונית בישראל.
בשנת 2013 החלה לכתוב ביקורות קולנוע באתר סלונה; היא הגתה ביחיד עם ד"ר פבלו אוטין, יו"ר פורום מבקרי הקולנוע בישראל, את "מדד מרלנה" המופיע בביקורות בסלונה ובוחן את ייצוגן של נשים בסרטים.
בשנת 2015 עבדה כמבקרת קולנוע בוואלה יהדות במדור "חסידה בקולנוע" וייסדה ביחד עם ליאור אלפנט ולימור פנחסוב מפורום הקולנועניות של ישראל את אתר "המבקרות" שבהמשך הפך ל"טבלת המבקרות"; הטבלה מורכבת מביקורות שנכתבו על ידי נשים, כאלטרנטיבה לביקורות המתפרסמות בכלי התקשורת המרכזיים ושנכתבות בדרך כלל על ידי גברים. בשנת 2016 מיזג אתר הארץ את טבלת המבקרות עם טבלת מבקרי הקולנוע שלו - ובכך הפכה טבלת המבקרים הידועה לשוויונית יותר.
בסוף שנת 2015 הכריזו היא והרב ישראל גליס על תוכניתם להקים מרכז תרבות חרדי בירושלים בשיתוף תנועת התעוררות בירושלים והאגף לתרבות תורנית.
בשנת 2016 ייסדה, כעורכת ראשית מטעם פורום מבקרי הקולנוע של ישראל, את כתב העת לתאוריה וביקורת ״קולנוע״ אשר הושק בפסטיבל ירושלים; גיליונו הראשון הוקדש למקומה של ירושלים בקולנוע הישראלי. במהלך אותה שנה כיהנה וניג כשופטת בפסטיבל הבינלאומי לקולנוע גאה
בשנת 2017, עם הקמת תאגיד השידור הישראלי, שימשה כמבקרת הקולנוע בתוכנית התרבות של נועם סמל וורד יפתחי גרין ברשת ב׳ וככתבת שטח בתוכנית ״מועדון תרבות״.
בשנת 2019 החלה לכהן כחברה בוועדת פרס לנדאו לאמנויות ומדעים ומפעל הפיס.
בין השנים 2016–2020 שימשה כלקטורית בקרנות וגופי קולנוע (קרן רבינוביץ׳, נשים בתמונה, פורום היוצרים הדוקומנטריים, קרן מקור, קרן פרלוב ועוד) וכשופטת בפסטיבלי קולנוע בישראל ובעולם. שימשה כמבקרת תרבות בתוכנית הטלוויזיה ״סוכן תרבות״ בהנחיית קובי מידן.
בשנת 2020 ראה אור ספרה "קולנוע משלהן - הגל הנשי החדש של הקולנוע החרדי", המצביע על הפיכתו של הקולנוע החרדי לסוכן שינוי חברתי. הספר מקיף היבטים תרבותיים שהעמידו את האישה החרדית כמרכז קולנועי, באמצעות מכלול מגמות שינוי שחלו בעשור השני של המאה 21 והשפיעו על תעשיית הקולנוע החרדי-נשי המתפתח. אופני הייצוג של נשים חרדיות על המסך, העמקת המסרים החתרניים שהחלו להופיע בסרטים והמעבר ההדרגתי של גברים – יוצרי קולנוע חרדי – לשדה הקולנועי-נשי (תחת שמות בדויים של נשים).
בשנת 2021 הושק סינגל הבכורה מתוך אלבום המוזיקלי הראשון שכתבה והחלה לכתוב ביקורות קולנוע באתר פורטפוליו. ביקורות שלה ראו אור ב״פנורמה״ בערבית, ובהמשך פורסמו במגוון במות בגרמנית ובאנגלית.
בשנת 2022 מונתה לחברה במועצת הרשות השנייה לטלוויזיה ולרדיו
חיים אישיים

וניג החלה תהליך של חזרה בתשובה לאחר שחרורה מצה"ל והצטרפה לקהילת חסידות בעלז. נשואה לחבר נעוריה ארז (שלום) וניג, אברך כולל. לזוג שבעה ילדים ומתגוררים בירושלים.
ספריה

2011 – הקולנוע החרדי, הוצאת רסלינג, מחקר פורץ דרך בתחומו המגדיר מחדש את העשייה הייחודית במגזר החרדי.
2015 – אז מה היה לנו פה, שירה על קו הגבול, מחווה לרולאן בארת, הוצאת ספרא
2017 – פאניקה בסגנון חופשי, ספר שירה, הוצאת ספרא
2020 – קולנוע משלהן, הגל הנשי החדש של הקולנוע החרדי, הוצאת רסלינג, ממשיך את מחקרה ועוסק בגל הנשי החדש של הקולנוע החרדי
2021 - סאבטקסט, אלבום מוזיקלי, כתיבה: מרלין וניג, בביצוע: אסי מסקין, הפקה: אשר ביטנסקי.
ראו גם

קולנוע חרדי
הערות שוליים

↑  סמדר בנטוב, חיה בסרט: מבקרת הקולנוע החרדית, באתר אקטואליק, ‏31 באוגוסט 2017
1 2 3 4 5 6  משה גלנץ‏, "גל גדות? האישה החרדית היא וונדר וומן", באתר וואלה, 1 במאי 2014
↑   אורחות - תוכנית 2 - ריאיון עם מרילין וניג, באתר הידברות, ‏2014
1 2  מרים סלומון, התסריטאית החרדית: "בתחילת החזרה בתשובה, עשיתי קאט לכל העשייה שלי", באתר הידברות, ‏10 בדצמבר 2019
↑   איילת שני, מרלין וניג: "חסידות בעלז לא צפתה תופעה כמוני", באתר הארץ, 11 ביולי 2015
1 2  נחום מוכיח, מרלין וניג:"קבוצות קיצוניות רצו להרוג אותי", באתר nrg‏, 8 בספטמבר 2013
1 2  רותי זוארץ, ‏"איימו עליי, אמרו שאני השטן": מבקרת הקולנוע החרדית פורצת גבולות, באתר מעריב אונליין, 26 ביולי 2017
↑  שגיא בן נון‏, "במועצת הקולנוע קיימת עוינות כלפי כל המשתמש בחופש הביטוי", באתר וואלה, 1 באוקטובר 2015
↑  אבי שיף, מרלין וניג חסידת בעלזא תתמודד ברשימת התעוררות לעיריית ירושלים: "רוצה את תיק הקולנוע", באתר אקטואליק, ‏16 בספטמבר 2013
↑  מרלין וניג, מה זה מבחן מרלנה?, באתר סלונה, ‏31 באוגוסט 2015
↑  מרלין וניג, ארכיון הכתבות על חסידה בקולנוע, באתר וואלה! NEWS, ‏2015
↑  מרלין וניג, קבלו את טבלת המבקרות הראשונה בישראל, באתר סלונה, ‏10 בפברואר 2015
↑  מנדי גרוזמן, לראשונה: מרכז תרבות חרדי בירושלים, באתר nrg‏, 8 בנובמבר 2015
↑  על מרכז התרבות החרדי החדש בתוכנית "טוקר", באתר רשת 13, ‏1 במרץ 2016
↑  נירית אנדרמן, כתב עת חדש לקולנוע יושק בפסטיבל ירושלים, באתר הארץ, 6 ביולי 2016
↑  צוות השופטות והשופטים – פסטיבל 2016, באתר הפסטיבל הבינלאומי לקולנוע גאה
↑  חברי הוועדה באתר מפעל הפיס
↑  הרשות השנייה, באתר rashut2.org.il
1 2 3  אלעד נבו, הסרט של מרלין, באתר ישראל היום, 13 במאי 2021
↑  יעל שנקר, בין הלכות בימוי למנהגי המחקר: הגל החדש של הקולנוע החרדי-נשי, באתר "פנס", אפריל 2021
| --- | --- |
בקרת זהויות :  NLI: 987007311339705171  PLWABN: 9810651914005606  LCCN: no2011149367  VIAF: 186621413   WorldCat (עם VIAF): 186621413
מאגמה

ערך זה עוסק בחומר סלעי מותך. אם התכוונתם למשמעות אחרת, ראו .
זרם לבה בהוואי
מפל לבה מהר הגעש קילוואה בהוואי
מאגמה (מיוונית: Μάγμα – בצק או משחה) היא סלע מותך וחם, בטמפרטורות שבין C°‏ 600–1,300 ולעיתים אף בין C°‏ 1,600–1,800, הנוצר בעומק כדור הארץ בתהליכי התכה שונים. כשמאגמה נפלטת אל פני השטח באמצעות התפרצות געשית, היא נקראת לבה.
הרי געש ומאגמה נמצאים גם בכוכבי לכת ובירחים נוספים במערכת השמש. המאגמה עשויה להכיל בתוכה גבישי מינרלים ובועות גז, והיא נוטה להצטבר בתאי מאגמה לפני שהיא פורצת לפני השטח. התפרצות מאגמה מהרי געש נעשית דרך צינורות הזנה או דרך סדקים בקרום כדור הארץ. לאחר התפרצותה היא יוצרת סלעי יסוד געשיים, נקרשת בעומק לסלעים פלוטוניים, או חודרת לתוך סדקים בשכבות הקרום כמחדרים פלוטוניים דוגמת דייק וסיל.
המאגמה אינה אחידה בהרכבה ובהתנהגותה: לרוב מדובר בתערובות סיליקטיות בריכוזים שונים. סוגי מאגמה אחדים עשירים בגז מומס ובאדי מים, הגורמים להתפרצויות געשיות עזות וליצירת סלעים נקבוביים. סוגים אחרים, הדלים במומסים, זורמים מתוך הרי געש או מתוך סדקים בקרום ויוצרים סלעים חסרי-נקבוביות וסלעים אמורפיים. בהתקרשותה מתחת לפני השטח יוצרת המאגמה מגוון של סלעים ומחדרים פלוטוניים.
אזורי ההיווצרות של המאגמה מגוונים וכוללים אזורי הפחתה, בקעים יבשתיים, רכסים מרכז אוקייניים ונקודות חמות המצויות מעל תימרות מעטפת. על אף היווצרותה במגוון רחב של אזורים, ההתכה אינה של חומר מוצק לחלוטין: מרבית הקרום והמעטפת אינם מוצקים לחלוטין אלא ראידים – "מוצקים זורמים" – מוצקים כביכול בעלי מרקם צמיגי.
בשל הקושי לחקור את המאגמה ישירות, רבים מן הנתונים המגדירים את היווצרותה, תכונותיה ואת התהליכים המתקיימים בה, לקוחים ממחקרים וולקנולוגיים של הרכב הלבה, ומבדיקות פטרולוגיות של הסלעים הנחשפים על-פני השטח. עם זאת, בשלושה מקרים נצפתה מאגמה אין סיטו (במקומה המקורי) במהלך קידוחים: פעמיים בהוואי ופעם נוספת באיסלנד.
סוגי מאגמה

סוגי המאגמה נבדלים זה מזה באופן ובמקום היווצרם, בהרכבם הכימי, בצמיגותם ובטמפרטורות הפליטה שלהם. הבדל נוסף בין המאגמות הוא תכולת המומסים שנכלאו בהן בעת היווצרן: מים, פחמן דו-חמצני, מימן גופרתי, חומצה גופרתית ותחמוצות נוספות.
צמיגותן של המאגמות נובעת מכמות הסיליקה שבהן:
מאגמה בזלתית – כ-45%-53% סיליקה – צמיגותה דומה לזו של שמן זית
מאגמה אנדזיטית – כ-52%-63% סיליקה – צמיגותה דומה לזו של סירופ מייפל'
מאגמה גרניטית – כ-75%–80% סיליקה – צמיגותה דומה לזו של דבשה קרה.
הימלטות המומסים מתוך המאגמה מושפעת מצמיגותה: ככל שהמאגמה צמיגה יותר, כך קשה יותר לגזים ולאדים ליצור בועות, להתרומם מתוך הנוזל ולהיפלט ממנו. על-מנת שהמומסים יוכלו ליצור בועות בתוך המאגמה ולהתרומם, נדרשת תזוזה של חלק מן הנוזל המאגמטי הצידה. מאגמה בצפיפות נמוכה מאפשרת היווצרות בועות והימלטות של מומסים. לעומתה, במאגמה בצפיפות גבוהה מתאפשרת תנועה מועטה בלבד, כך שהגזים והאדים נותרים כלואים בה, ויוצרים לחץ רב כאשר המאגמה נפלטת. מסיבה זו קיים הבדל בין עוצמת ההתפרצות הגעשית שיוצר כל סוג של מאגמה.
שלושת סוגי המאגמה שונים בתכונותיהם והם נפוצים בחלקים שונים של כדור הארץ.
סוגי מאגמה > מאגמה בזלתית

מאגמה בזלתית דלה יחסית בסיליקה (45%–55%) ועשירה במגנזיום ובברזל. הרכבה הכימי נע בין מאפי לאולטרה-מאפי, והיא יוצרת סלעי יסוד פלוטוניים וגעשיים דוגמת בזלת תולאיטית – סוג הבזלת הנפוץ ביותר בקרום, בזלת פיקריט, גברו, סקוריה, טוף, קומטיט, בוניניט, טרכיט ופלגוניט.
צמיגותה הנמוכה של המאגמה הבזלתית מאפשרת הימלטות גזים המומסים בה. פליטתה של המאגמה אינה אלימה, והיא מתבטאת בזרימה שקטה של לבה ובהתפרצויות הוואיות, סטרומבוליאניות ווולקניות בעוצמה של 2-0‏ VEI.
מאגמה בזלתית אופיינית לרכסים מרכז-אוקייניים, לנקודות חמות ימיות ולסביבה של העתקים.